Nafarroako Parlamentuko Mahaiak, 2020ko apirilaren 27an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Carlos Pérez-Nievas López de Goicoechea jaunak aurkeztutako galdera, alarma egoera eta salbuespen-neurriak bukatzen direnean lan-egoerari aurre egiteko eta enplegua mantentzeko ezarriko diren neurriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko apirilaren 27an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Carlos Pérez-Nievas López de Goicoechea jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko lehendakariak hurrengo Osoko Bilkuran ahoz erantzun dezan:

Garapen Ekonomikorako kontseilariak emandako datuen arabera, Nafarroan aurkeztu diren aldi baterako enplegu-erregulazioko espedienteek 55.000 langile baino gehiago ukitzen dituzte. Kontuan hartzen baditugu bai Espainiako bai nazioarteko adierazle guztiak, zeinen arabera mantsoa eta progresiboa izanen baita susperraldia, bai industrian, bai zerbitzuen sektorean; bereziki, ostalaritzan eta turismoan. Nafarroako Gobernuak zer neurri ezarri nahi ditu lan-egoerari aurre egiteko eta enplegua mantentzeko alarma egoera nahiz alarma egoeran ezarritako salbuespenezko neurriak bukatzen direnean?

Iruñean, 2020ko apirilaren 26an

Foru parlamentaria: Carlos Pérez-Nievas López de Goicoechea